กู้ฟื้นฟู
พ.ร.บ.ล้มละลาย (ฉบับที่ 9) ที่มีผลบังคับใช้แล้ว และเปิดโอกาสให้ธุรกิจขนาดกลางและขนาดย่อม (เอสเอ็มอี) ที่มีหนี้ไม่เกิน 10 ล้านบาท และเกิดปัญหาสภาพคล่อง ชำระหนี้ไม่ได้ สามารถขอยื่นฟื้นฟูกิจการได้ ซึ่งหากเจ้าหนี้หลักที่ปล่อยกู้มากที่สุด 2 ใน 3 ของหนี้ทั้งหมดรับแผนฟื้นฟูแล้ว เจ้าหนี้อื่น ทั้งเจ้าหนี้บุคคลธรรมดา เจ้าหนี้การค้า จะมาฟ้องร้องเรียกหนี้ไม่ได้
9 มิ.ย. 2559

พ.ร.บ.ล้มละลาย (ฉบับที่ 9) ที่มีผลบังคับใช้แล้ว และเปิดโอกาสให้ธุรกิจขนาดกลางและขนาดย่อม (เอสเอ็มอี) ที่มีหนี้ไม่เกิน 10 ล้านบาท และเกิดปัญหาสภาพคล่อง ชำระหนี้ไม่ได้ สามารถขอยื่นฟื้นฟูกิจการได้ ซึ่งหากเจ้าหนี้หลักที่ปล่อยกู้มากที่สุด 2 ใน 3 ของหนี้ทั้งหมดรับแผนฟื้นฟูแล้ว เจ้าหนี้อื่น ทั้งเจ้าหนี้บุคคลธรรมดา เจ้าหนี้การค้า จะมาฟ้องร้องเรียกหนี้ไม่ได้ 
กฎหมายยังเปิดทางให้เอสเอ็มอีที่อยู่ระหว่างฟื้นฟูกิจการ กู้เงินจากสถาบันการเงินเพิ่มได้ โดยอาจจะกู้จากเจ้าหนี้สถาบันการเงินเดิม รวมทั้งการกู้เงินจากกองทุนพลิกฟื้นวิสาหกิจขนาดย่อม ของสำนักงานส่งเสริมวิสาหกิจขนาดกลางและขนาดย่อม หรือ สสว.ก็ได้
โดยกองทุนฯ เตรียมวงเงินปล่อยกู้ไว้ 1 หมื่นล้านบาท แต่ละรายจะกู้ได้ไม่เกิน 1 ล้านบาท ดอกเบี้ย 0% ระยะเวลา 7 ปี
ทั้งนี้ เอสเอ็มอีที่จดทะเบียนไว้กับ สสว. และมีปัญหาขาดสภาพคล่อง แต่ธุรกิจยังมีศักยภาพทางการตลาดสามารถติดต่อไปที่ สสว. เพื่อขอคำปรึกษาเรื่องการฟื้นฟูกิจการและขอกู้เงินกองทุน เพื่อใช้เป็นเงินทุนหมุนเวียนดำเนินธุรกิจต่อไปได้